**ZMLUVA O DIELO** *(návrh)*

číslo: (*doplní zhotoviteľ*)

uzatvorená v zmysle ustanovení § 536 a nasl. Obchodného zákonníka v platnom znení nasledovne:

**I.**

**Zmluvné strany**

1. **Objednávateľ: Obec Bzovík**

Sídlo: Bzovík 299, 962 41 Bzovík

zastúpený: Boris Sedmák

IČO: 00319767

DIČ: 2021152430

Bankové spojenie: VÚB, a.s.

IBAN: SK56 0200 0000 0020 2138 7856

Telefón: +421 907 852 925

E-mail: [kancelariabzovik@gmail.com](mailto:kancelariabzovik@gmail.com)

Oprávnená osoba na rokovanie:

* vo veciach technických: Boris Sedmák
* vo veciach zmluvných: Boris Sedmák

1. **Zhotoviteľ: ...................................**

Sídlo: ...................................

zastúpený: ...................................

IČO: ...................................

DIČ: ...................................

Bankové spojenie: ...................................

IBAN: ...................................

Zapísaný: ...................................

Telefón: ...................................

E-mail: ...................................

Oprávnená osoba na rokovanie:

* vo veciach technických: ...................................
* vo veciach zmluvných: ...................................

**II.**

**Predmet zmluvy**

1. Predmetom tejto zmluvy je realizácia stavebných prác na projekte s názvom **„Rekonštrukcia kláštoru premonštrátov a kostolnej ruiny – zabezpečovacie práce – zabezpečenie stability objektu“ 3 etapa**, ktorý je financovaný zo štátneho rozpočtu prostredníctvom Ministerstva kultúry Slovenskej republiky v zmysle zmluvy o poskytnutí dotácie číslo: **MK-5729/2019-423**.

2. Zhotoviteľ sa zaväzuje, že za podmienok stanovených v tejto zmluve a vo výzve na predkladanie ponúk zabezpečí realizáciu diela podľa „VÝKAZU VÝMER“/„POLOŽKOVITÉHO ROZPOČTU“ oceneného zhotoviteľom, ktorý tvorí neoddeliteľnú súčasť zmluvy (príloha č. 1 zmluvy) a podľa pokynov Krajského pamiatkového úradu so sídlom Lazovná 8, 975 65 Banská Bystrica a podľa pokynov stavebného historika.

3. Zhotoviteľ sa zaväzuje vykonať dielo vo vlastnom mene a na vlastnú zodpovednosť.

4. Objednávateľ sa zaväzuje riadne zhotovené dielo prevziať a zaplatiť zaň dohodnutú cenu.

**III.**

**Termín zhotovenia diela**

1. Predmet zmluvy začne zhotoviteľ uskutočňovať do 3 pracovných dní po uskutočnení vstupnej komisie za prítomnosti zástupcov:

- Krajského pamiatkového úradu Banská Bystrica,

- Stavebného historika,

- Objednávateľa – Obec Bzovík,

- Odborne spôsobilej osoby objednávateľa,

- Zhotoviteľa,

- Odborne spôsobilej osoby zhotoviteľa.

2. Zhotoviteľ odovzdá predmet plnenia najneskôr do troch mesiacov od začatia prác. Ak predmet plnenia zhotoviteľ ukončí pred dohodnutým termínom, objednávateľ sa zaväzuje ho prevziať aj v skoršom ponúknutom termíne.

3. Dielo sa považuje za zhotovené vykonaním všetkých prác a dodávok podľa čl. II tejto zmluvy bez akýchkoľvek vád a nedorobkov. Za odovzdané a prevzaté dielo sa považuje vykonaním prehliadky objednávateľa a zhotoviteľa a podpísaním zápisnice o odovzdaní a prevzatí oboma zmluvnými stranami.

4. Objednávateľ nie je povinný prevziať dielo s vadami. V tomto prípade objednávateľ určí zhotoviteľovi primeranú lehotu na odstránenie vád a nedorobkov.

5. Dodržanie času plnenia zo strany zhotoviteľa je závislé od riadneho a včasného poskytnutia súčinnosti objednávateľa dohodnutého v tejto zmluve. Po dobu omeškania objednávateľa s poskytnutím súčinnosti nie je zhotoviteľ v omeškaní so splnením záväzku, vtedy je doba zhotovenia predĺžená o omeškania objednávateľa.

6. Lehota uvedená v bode 2 je najneskoršie prípustná a neprekročiteľná s výnimkou:

* vyššej moci (neočakávané prírodné a iné javy),
* v prípade zmien a v rozsahu podľa pokynov objednávateľa,
* vydania príkazov a zákazov orgánov verejnej správy, ak tieto neboli vyvolané / spôsobené konaním zhotoviteľa.

7. Predĺžené lehoty plnenia sa určia maximálne v preukázateľne nevyhnutnej dĺžke trvania okolnosti podľa bodu 6.

**IV.**

**Cena diela**

1. Cena za dielo je stanovená dohodou zmluvných strán podľa zákona č. 18/1996 Z. z. o cenách a platná pri splnení kvalitatívnych a dodacích podmienok, určených STN, pri dodržaní bežných technologických postupov a bezpečnostných predpisov, materiálov a technologických častí v I. kvalitatívnej triede vo výške:

Cena diela bez DPH: ......................................

DPH 20 %: ......................................

Cena diela spolu s DPH: ......................................

Slovom: ......................................

2. Cena za zhotovenie diela stanovená v bode 1 tohto článku je doložená položkovitým rozpočtom, ktorý tvorí nedeliteľnú časť tejto zmluvy o dielo.

**V.**

**Fakturácia a platenie**

1. Ak budú zo strany objednávateľa požadované menej práce a dodávky oproti zmluve, tieto budú odpočítané z ceny diela na základe položiek podľa cenovej ponuky predloženej zhotoviteľom.

2. Po ukončení diela v deň odovzdávacieho a preberacieho konania zhotoviteľ následne predloží konečnú faktúru, ktorej splatnosť je do 14 dní.

3. Faktúra – originál písomný doklad musí spĺňať náležitosti daňového a účtovného dokladu v jednom a musí obsahovať originálny podpis vystavujúcej strany s týmito údajmi:

* označenie, že ide o faktúru,
* IČO oboch zmluvných strán,
* náležitosti podľa § 71 ods. 2 zák. č. 222/2004 Z. z. v znení neskorších predpisov,
* číslo objednávky alebo zmluvy (vrátane platných dokladov)
* deň vystavenia faktúry,
* deň odoslania faktúry,
* termín splatnosti faktúry,
* konštantný symbol,
* názov a cenu diela,
* formu úhrady,
* výšku plnenia celkom,
* sumu k úhrade,
* meno, podpis a telefonické spojenie zodpovedného zamestnanca vystavovateľa,
* pečiatku vystavovateľa faktúry
* miesto výkonu prác.

4. V prípade, že faktúra nebude obsahovať náležitosti dohodnuté v bode 4 tohto článku, je objednávateľ oprávnený faktúru vrátiť bez zaplatenia. Oprávneným vrátením faktúry prestáva plynúť lehota splatnosti a táto plynie celá odo dňa doručenia opravenej (novej) faktúry.

5. V prípade omeškania so splnením peňažného záväzku má zhotoviteľ právo účtovať objednávateľovi úrok z omeškania vo výške 0,05 % z dlžnej sumy za každý deň omeškania.

6. Faktúra musí byť vystavená v origináli.

**VI.**

**Povinnosti zhotoviteľa**

1. Zodpovedným zástupcom zhotoviteľa pre realizáciu diela je (*doplní zhotoviteľ*) .

2. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržať technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených pracovníkov zmluvných strán.

3. Zhotoviteľ sa bude rovnako pri plnení predmetu tejto zmluvy riadiť pokynmi Krajského pamiatkového úradu Banská Bystrica a súčasne pokynmi stavebného historika. Jednotlivé pokyny budú prekonzultované na kontrolných dňoch, ktoré sa budú konať minimálne raz za mesiac.

4. Zhotoviteľ zodpovedá za poriadok a čistotu na stavenisku.

5. Zhotoviteľ sa zaväzuje zrealizovať dielo v požadovanej kvalite a v súlade s platnými normami.

6. Zhotoviteľ sa zaväzuje, že za dojednanú cenu za dodanie diela dodá objednávateľovi kompletné dielo bez závad a užívania schopné. Dielo sa považuje za užívania schopné dňom nadobudnutia právoplatnosti kolaudačného rozhodnutia vydaného príslušným stavebným úradom. V prípade, že dielo ako stavba nepodlieha stavebnému povoleniu a teda ani kolaudačnému konaniu o funkčnosti diela spíšu zmluvné strany protokol, ktorý bude neoddeliteľnou súčasťou konečnej faktúry zhotoviteľa. Protokol musí byť podpísaný oboma zmluvnými stranami, zástupcom zhotoviteľa pre realizáciu a zástupcom objednávateľa ako osoba zodpovedná za technický stav pri preberaní diela.

7. Zhotoviteľ je povinný viesť podrobný stavebný denník, ktorý bude obsahovať denné záznamy o stavebných prácach, počasí a dodávkach na stavbe. Objednávateľ bude v stavebnom denníku kontrolovať postup prác a overovať stavebný denník svojím podpisom za prítomnosti zodpovednej osoby za vykonané práce objednávateľa.

8. Povinnosťou zhotoviteľa je tiež viesť podrobný stavebný denník v zmysle zákona č. 50/1976 Zb. o územnom plánovaní a stavebnom poriadku počas celej doby realizácie predmetu zmluvy.

**VII.**

**Povinnosti objednávateľa**

1. Objednávateľ sa zaväzuje, že prevezme ukončené dielo písomnou formou a to zápisom o odovzdaní a prevzatí diela.

2. Objednávateľ sa zaväzuje, že zaplatí za zhotovenie diela dohodnutú sumu v dohodnutom termíne.

**VIII.**

**Zodpovednosť za vady, záruka, škody**

1. Zhotoviteľ zodpovedá za to, že predmet tejto zmluvy je zhotovený podľa podmienok zmluvy, a že počas záručnej doby bude mať vlastnosti dohodnuté v tejto zmluve.

2. Zhotoviteľ zodpovedá za závady, ktoré dielo má v čase jeho odovzdania objednávateľovi. Za závady, ktoré sa prejavili po odovzdaní diela, zodpovedá zhotoviteľ iba vtedy, ak neboli spôsobené zlým užívaním diela.

3. Zhotoviteľ nezodpovedá za závady diela, ktoré boli spôsobené použitím podkladov a vecí poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ňu upozornil objednávateľa a ten na ich použití trval.

4. Záručná lehota na dielo, ktoré je predmetom zmluvy je 60, slovom šesťdesiat mesiacov. Záruka začína plynúť dňom odovzdania diela objednávateľovi. Pokiaľ objednávateľ bezdôvodne oddiali prevzatie diela po vyzvaní zhotoviteľom – záručná doba sa adekvátne skráti.

5. Zhotoviteľ nezodpovedá za kvalitu prevedených prác a dodaného materiálu v prípadoch:

* ak zariadenie poškodí objednávateľ alebo tretia osoba,
* ak poškodenie vznikne nesprávnym zaobchádzaním alebo nepovolenou manipuláciou.

6. Prípadné reklamácie objednávateľ uplatní písomnou formou na adresu zhotoviteľa, bez zbytočných odkladov, po zistení nedostatkov, alebo poruchy – s popisom závady, poprípade uvedie, ako sa prejavuje závada.

7. Zhotoviteľ sa zaväzuje nahlásenú závadu začať odstraňovať do 24 hodín od prijatia písomnej reklamácie a závadu odstrániť čo v najkratšom čase. V prípade, že závadu nemôže z technických príčin odstrániť do 24 hodín, upozorní objednávateľa na dôvod a určí najkratší možný termín odstránenia závady.

8. Zhotoviteľ splní svoju povinnosť vykonať dielo, ktoré je predmetom tejto zmluvy, riadnou realizáciou prác. Zhotoviteľ odovzdá dielo objednávateľovi a objednávateľ je povinný riadne ukončené dielo bez vád a nedorobkov prevziať.

9. Zmluvné strany pri odovzdaní a prevzatí spíšu zápisnicu o odovzdaní a prevzatí, ktorá bude podpísaná oboma zmluvnými stranami. V zápisnici musí objednávateľ výslovne prehlásiť, či dielo preberá alebo nie a pokiaľ nie, z akých dôvodov.

10. Zhotoviteľ zodpovedá za vady ním spôsobené, ktoré má dielo v čase jeho odovzdania, ako aj za vady, ktoré sa vyskytnú po prevzatí diela v rozsahu § 560 – 562 Obchodného zákonníka.

11. Zhotoviteľ sa zaväzuje prípadné vady diela bezplatne odstrániť bez zbytočného odkladu po uplatnení oprávnenej reklamácie objednávateľom, resp. budúcim užívateľom diela v dohodnutých lehotách.

12. V prípade vzniku škody budú zmluvné strany postupovať pri jej náhrade v súlade s ustanoveniami § 373 – 386 Obchodného zákonníka.

**IX.**

**Prekážky v práci, prerušenie prác, zastavenie prác**

1. Objednávateľ osobitne uhradí zhotoviteľovi všetky preukázateľné náklady súvisiace s odstránením nepredvídaných prekážok, ktoré sa vyskytnú pri realizácií diela až po písomnom súhlase objednávateľa a zodpovednej osoby za vykonané práce, okrem prekážok, ktoré zavinil zhotoviteľ. Súčasne budú dodatkom k zmluve upravené všetky ustanovenia zmluvy súvisiace s výskytom a odstránením nepredvídanej prekážky vopred odsúhlasenej zodpovednou osobou za vykonané práce objednávateľa.

2. Ak objednávateľ alebo orgán na to oprávnený dá príkaz na prerušenie prác súvisiacich s plnením záväzku, zhotoviteľ je povinný tento príkaz akceptovať a uschovať všetko, čo pripravil na plnenie záväzku.

3. Objednávateľ je povinný uhradiť zhotoviteľovi náklady účelne vynaložené v súvislosti s prerušením, ktoré bolo spôsobené z dôvodov mimo zhotoviteľa.

**X.**

**Záverečné ustanovenia**

1. Túto zmluvu je možné zmeniť alebo zrušiť len písomnými dodatkami k nej podpísanými oprávnenými zástupcami zmluvných strán. To sa týka predovšetkým prípadov obmedzenia rozsahu diela, alebo jeho rozšírenia nad rámec tejto zmluvy. V oboch prípadoch je predchádzajúca zmena zmluvy nevyhnutnou podmienkou, bez splnenia ktorej nie je možné požadovať zmenu ceny.

2. Táto zmluva je vyhotovená v 4 vyhotoveniach, z ktorých objednávateľ dostane 3 vyhotovenia a zhotoviteľ jedno vyhotovenie.

3. Pokiaľ nebolo v zmluve dohodnuté niečo iné, riadia sa právne vzťahy a pomery zo zmluvy vyplývajúce a vznikajúce obchodným zákonníkom.

4. Zhotoviteľ je povinný strpieť výkon kontroly/auditu súvisiaceho s dodávaním stavebnými prácami kedykoľvek počas platnosti a účinnosti Zmluvy o poskytnutí dotácií, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

5. Zmluva nadobúda platnosť dňom jej podpisu zmluvnými stranami a účinnosť dňom nasledujúcom po dni jej zverejnenia na webovom sídle obce.

Neoddeliteľnou súčasťou tejto zmluvy o dielo je jedna príloha:

* položkovitý rozpočet z cenovej ponuky zhotoviteľa.

V Bzovíku, dňa: .................... V.................... dňa:...................

Za objednávateľa: Za zhotoviteľa:

................................................... ......................................................

Boris Sedmák

starosta obce